Stadion Emirates

Stadion Emirates je nogometni stadion u sjevernom Londonu na kojem svoje domaće utakmice igra Arsenal. Stadion ima kapacitet od 60.432 mjesta, što ga čini drugim najvećim stadionom u Engleskoj Premijer ligi nakon Old Trafforda, stadiona Manchester Uniteda. Stadion je zamijenio Arsenal Stadium poznatiji kao Highbury, koji je svojim kapacitetom od 38.419 mjesta postao premalen zahtjevima publike i kluba. Stadion je izvorno bio poznat pod nazivom Ashburton Grove, prije nego je prava na imenovanje u oktobru 2004. otkupila firma Emirates iz Ujedinjenih Arapskih Emirata. Historija Prva utakmica uopće odigrana na Emirates stadionu bila je oproštajna utakmica Dennisa Bergkampa protiv njegovog bivšeg kluba Ajaxa iz Amsterdama 22. jula 2006. godine, a prva takmičarska utakmica odigrana je 19. augusta između Arsenala i Aston Ville u Premiershipu, a završila je neriješenim rezultatom 1:1. Prva utakmica evropskog klupskog takmičenja odigrana je 23. augusta između Arsenala i Dinama iz Zagreba u trećem pretkolu Lige prvaka, a završila je pobjedom Arsenala 2:1. Prva međunarodna utakmica odigrana je 3. septembra 2006. godine, kada je Brazil u prijateljskoj utakmici pobijedio Argentinu s 3:0. Dosad najveća posjeta bila je 60.132 gledalaca na utakmici Premiershipa protiv Readinga 3. marta 2007. godine, koju je Arsenal dobio rezultatom 2:1. Internacionalne utakmice Na stadionu Emirates je nekoliko prijateljskih utakmica odigrala reprezentacija Brazila. Koncerti 2008. Bruce Springsteen 2009. Capital 2012. Coldplay 2013. Muse, Green Day Reference Vanjski linkovi Emirates stadion na zvaničnoj stranici kluba